જનાબ આકા એ ડૉકટર કન્દહારી

ઇમામતની આયતો – ફાઇલ:2

# આ ઝમીન ઇલાહી હુજ્જત વગર હોઇ શકતી નથી

શીઆ અને અમૂક એહલે તસન્નુનમાંથી મોઅતઝેલાના બુઝુર્ગો અને અમૂક એહલે તસન્નોનના સૂફી મશાએખ આ માન્યતા ધરાવે છે કે આ ઝમીન હુજ્જતે ઇલાહી થી ખાલી નથી રહેતી. સૌથી પહેલા જે આ ઝમીન ઉપર આવ્યું તે અલ્લાહની હુજ્જત હતી અને હઝરત ઇઝરાઈલ (અ.સ.) ના સૂર ફુકવા પછી સૌથી છેલ્લે જે આ ઝમીન ઉપરથી જાશે તે પણ અલ્લાહની હુજ્જત હશે. આ માન્યતા મૂજબ જો આ દુનીયામાં ફક્ત બે જ માણસો બાકી રહે તો ચોક્કસ પણ તે બે માંથી એક અલ્લાહની હુજ્જત હશે. અને આ ઝમીન અલ્લાહની હુજ્જત વગર ખાલી નહીં રહે.

لَوْ بَقِيَتِ الْأَرْضُ‏ بِغَيْرِ إِمَامٍ‏ لَسَاخَت‏

જો આ ઝમીન કોઇ ઇમામની વગર બાકી રહે તો તે તરતજ ધસી પડે.

(કાફી ભાગ-૧, પેજ-૪૩૭)

આ ઝમીનના અસ્તિત્વના ટકવા અને આ માટીના ગોળા ઉપર લોકોની આજીવિકા પૂરી પાડવાનું પરિબળ અલ્લાહની હુજ્જતનું અસ્તિત્વ છે. કારણ કે ખિલ્કત અલ્લાહની બંદગી માટે છે. અને જો અલ્લાહની હુજ્જત આ ઝમીન ઉપર ન હોય તો એ કે જે લોકોને અલ્લાહની તરફ દઅવત આપે તે બાકી નહીં રહે. તે પરિસ્થિતીમાં ખિલ્કતનો મકસદ હાસિલ થઇ શકશે નહીં. આ ઝમીન ઉપર ઝીંદગી બાકી રહેવા માટેનું કોઇ કારણ બાકી નહીં રહે.

તેથી શીઆ એવી માન્યતા ધરાવે છે કે ઝમીન ક્યારે પણ અલ્લાહની હુજ્જત વગર નથી હોતી. અને સદનસીબે એહલે સુન્નતના બુઝુર્ગો માંથી બે સમૂહો પણ આ બાબતે શીઆઓની સાથે છે. એક બગદાદની વિચારસરણી ધરાવનાર મોઅતઝેલા ફિર્કો અને ઘણા બધા સુફી પીરો કે જેઓ એહલે તસન્નોનના મનાકિબ લખનારાઓના સમૂહ માંથી છે.

આપણે આ અકીદાઓને આગળ જતા અકલી દલીલો અને કુરઆનની આયતોના વડે પણ સાબિત કરીશું. સાથોસાથ આ બાબતને સાબિત કરતી પૂષ્કળ રિવાયતો પણ મવજૂદ છે.

# પહેલી આયત:

સૂરે રઅદની ૭મી આયતમાં કુરઆન ફરમાવે છે,

إِنَّما أَنْتَ مُنْذِرٌ وَ لِكُلِّ قَوْمٍ هادٍ

“તમે તો ફક્ત ડરાવનારા છે, અને દરેક કોમ માટે એક હાદી (રહેબર) છે.”

આયતના બીજા ભાગનું આ લખાણ આપણી ચર્ચાનો વિષય છે અને આપણે તેની વાત કરી રહ્યા છીએ.

તફસીરે દુર્રુલ મન્સૂરમાં એહલે તસન્નોનના બુઝુર્ગ મોહદ્દીસ જલાલુદ્દીન સીયૂતી કે જે એહલે તસન્નોનની સોથી વધારે મહત્તવની રિવાઈ તફસીર છે, તેઓ આ આયતની હેઠળ ઇબ્ને અબ્બાસથી રિવાયત કરેલ છે.

‏ لما نزلت‏ إِنَّما أَنْتَ مُنْذِرٌ وَ لِكُلِّ قَوْمٍ هادٍ وضع رسول الله صلى الله عليه و سلم يده على صدره فقال أنا المنذر و أومأ بيده إلى منكب علي رضى الله عنه فقال أنت الهادي يا على بك يهتدى المهتدون من بعدي‏

જ્યારે આ આયત “તમે તો ફક્ત ડરાવનારા છે, અને દરેક કોમ માટે એક હાદી (રહેબર) છે.” નાઝિલ થઇ ત્યારે રસુલુલ્લાહ (સ.અવ.) એ પોતાની છાતી ઉપર હાથ રાખ્યો અને પછી ફર્માવ્યું, “હું ડરાવનારો છું.” પછી આપ (સ.અ.વ.) એ પોતાના હાથ વડે અલી (અ.સ.) તરફ ઈશારો કર્યો અને ફર્માવ્યું, “અય અલી! આપ હાદી છો. અય અલી! મારા પછી આપના થકી હિદાયત પામનારા હિદાયત પામશે.”

(તફસીરે દુર્રુલ મન્સૂર ફી તફસીરિલ મઅસૂર ભાગ-૪, પેજ નંબર ૪૫)

એહલે તસન્નોનની રિવાયતો માં આ લખાણ જૂદા જૂદા સ્વરૂપોમાં આવેલ છે.

# બીજી આયત:

કુરઆને કરીમમાં સૂરે તૌબાની ૧૧૯ મી આયતમાં ફરમાવે છે.

يَأَيهُّا الَّذِينَ ءَامَنُواْ اتَّقُواْ اللَّهَ وَ كُونُواْ مَعَ الصَّادِقِين

“અય ઇમાન લાવનારાઓ! તમો અલ્લાહથી ડરો અને સાચાઓની સાથે થઇ જાવ.”

આ આયત દર્શાવે છે કે આ ઝમીનની ઉપર સાચાઓમાંથી કોઇ એક અસ્તિત્વ ધરાવે છે કે મોઅમીનોને જેની સાથોસાથ રહેવાનો અને તે સાચા માણસની પયરવી કરવાનો કુક્મ આપવામાં આવેલ છે.

મઅસૂમ સિવાય કોઇ પણ શબ્દ સાદિકનો મિસ્દાક ન બની શકે. સાચો એ છે કે જેનું ઝાહિર અને બાતિન બન્ને એક સરખુ હોય છે. તદ ઉપરાંત તેની ઝબાન ઉપરથી સાચી વાત સિવાય બીજી કોઇ વાત ઝારી થાતી નથી. તેના વિચાર અને તેના અમલ એકજ હોય છે. તેથી એહલે તસન્નોન ના બુઝુર્ગ તફસીર કાર સોઅલબી, તેજ પ્રમાણે એહલે તસન્નોનમા બુઝુર્ગ મોહદ્દીસ હાફિઝ ગંજી શાફેઈ અને તદ્ઉપરાંત ઇબ્ને અબ્બાસ થી આ આયત નીચેની રિવાયતોમાં આવેલું છે કે “સાચાઓની સાથે થઇ જાવ” થી મુરાદ હઝરત અલી (અ.સ.) અને આપ (અ.સ.) ના શીઆઓ છે.

# ત્રીજી આયત

કુરઆને કરીમ સુરે ફાતિરની ૨૪મી આયતમાં ફરમાવે છે.

وَ إِن مِّنْ أُمَّةٍ إِلَّا خَلَا فِيهَا نَذِيرٌ

“કોઇ પણ ઉમ્મત એવી પસાર થઇ નથી સિવાય એ કે તે ઉમ્મતમાં કોઇ ઈલાહી ડરાવનારો રહેલો હોય છે.”

ડરાવનારો ક્યારેક નબીના નામથી ક્યારેક રસુલના નામથી, ક્યારેક વલી અથવા વસીના નામથી હોય છે અને આ ઝમીન ક્યારેય પણ અલ્લાહની હુજ્જત કે તે આ નામોમાંથી જે પણ નામે હોય ખાલી નથી રહી.

આના લીધેજ આ આયતની હેઠળ આવેલી તફસીરો માં આવેલ છે; દરેક ઝમાનામાં એક ઇમામ હોય છે. અને ઝમીન તે ઇમામની વગર ક્યારે પણ નહીં રહે. અઇમ્મા (અ.મુ.સ.) અલ્લહના ડરાવનારા બંદા અને ઉમ્મતની માટે રસુલુલુલ્લાહ (સ.અ.વ.) ની પછી કયામત સુધી આપ (સ.અ.વ.) ના પ્રતિનીધી છે.

આ જ કારણે હઝરત અમીરૂલ મોઅમેની અલી ઇબ્ને અબા તાલિબ (અ.સ.) એ જનાબે કોમૈલ બિન ઝિયાદ નખઈ (અ.ર.) ને ફર્માવ્યું,

اللّهُمَّ بَلى، لا تَخْلو الأرضُ مِنْ قائِمٍ للّه ِ بِحُجَجِهِ ، إمّا ظاهِرا مَشْهُورا ، أو خائفا مَغْمورا لئلاّ تَبْطُلَ حُجَجُ اللّه ِ و بَيِّناتُهُ

અય અલ્લાહ! હાં, આ ઝમીન કોઇ એવી વ્યક્તિથી ખાલી નથી રહેતી કે જે અલ્લાહની માટે તેની હુજ્જત વડે કિયામ કરનારો હોય. ચાહે પછી તે ઝાહિર અને મશહૂર હોય અથવા તે ભયભીત અને છૂપાએલ હોય. એટલા માટે કે અલ્લાહની હુજ્જતો અને તેના પૂરાવાઓ બાતિલ ન ઠરે.

(બેહારૂલ અન્વાર ભાગ ૨૩, પેજ ૪૬, હદીસ ૯૧; નહજૂલ બલાગાહ ૧૪૭)

આ લખાણ એહલે તસન્નોનના ભરોસા પાત્ર બુઝુર્ગની નહજૂલ બલાગાહ માં પણ છે. અને ઇબ્ને અબીલ હદીદ મોઅતઝલી જેવા માણસે નહજૂલ બલાગાહની તફસીલ લખેલી છે અને આ લખાણને માન્યું છે. આ લખાણ દરેક ઝમાનામાં ઝમીનની ઉપર ઇલ્લાહની હુજ્જતનું વુજૂદ જરૂરી હોવાનું સૂચવે છે.

આમ આપણે કુરઆને કરીમની ત્રણ આયતો અને હઝરત અમીરૂલ મોઅમેનીન અલી (અ.સ.) ની રિવાયત વડે આ ઝમીન ઉપર અલ્લાહની હુજ્જત મવજૂદ હોવી જરૂરી છે તેનું વર્ણન કર્યું. આ હુજ્જતો ક્યારેક રસુલ અને નબી ના નામે અને ક્યારેક તે વલી, વસી અને ઇમામના નામે આ ઝમીનની ઉપર હોય છે. અને આ લેખ દર્શાવે છે કે કયામત સુધી હઝરત અમીરલ મોઅમેનીન અલી (અ.સ.) થી લઇને હઝરત મહદી (અ.ત.ફ.શ.) સુધી આપની નસ્લમાંથી બીજા અગ્યાર ઇમામો (અ.મુ.સ.) રહેશે.

અય અલ્લાહ! હઝરત અમીરલ મોઅમેની અલી (અ.સ.) ના હકનો વાસ્તો, હઝરત ઇમામે ઝમાના (અ.ત.ફ.શ.) ના ઝુહૂરમાં જલ્દી ફરમાવ.ઝ